 **ROMÂNIA**

 **JUDEŢUL CALARAȘI**

 **COMUNA ALEXANDRU ODOBESCU**

# HOTĂRÂRE

**pentru participarea la Programul privind creșterea eficienței energetice a infrastructurii de iluminat public și aprobare D.A.L.I.**

pentru proiectul

„Modernizarea și extinderea sistemului de iluminat public în Comuna Alexandru Odobescu, județul Călărași”

**Consiliul local al Comunei Alexandru Odobescu, județul Călărași**

Având în vedere:

 - prevederile art. 120 și art. 121 alin. (1) și (2) din Constituția României, republicată;

 - prevederile art. 3, art.4, art. 8 și 9 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;

 - prevederile art. 7 alin. (2) și art. 1166 și următoarele din Legea nr. 287/2009 privind Codul civil, republicată, cu modificările ulterioare, referitoare la contracte sau convenții;

 - prevederile art. 20 și 21 din Legea cadru a descentralizării nr. 195/2006;

 - prevederile art. 41 și art.44, alin. (1) din Legea nr. 273/2006 privind finanțele publice locale, cu modificările și completările ulterioare;

 - prevederile art. 129, alin (1), alin. (2), lit. b, alin.(4) lit. d, alin.(7), lit. k, raportat la art.155 alin.(1), lit. d și alin.(5), lit. c) din Ordonanța de Urgență a Guvernului nr. 57/2019 privind Codul Administrativ, cu modificările și completările ulterioare;

 - Ordinul 1866/12.10.2021 cu modificările și completările ulterioare emis de Ministerul Mediului, Apelor și Pădurilor nr. pentru aprobarea Ghidului de finanțare a Programului privind creșterea eficienței energetice a infrastructurii de iluminat public

 - prevederile art. 9, art.10, alin.(4) lit. d) din HG nr.907/2016 privind etapele de elaborare și conținutul cadrul al documentațiilor tehnico-economice aferente obiectivelor/proiectelor de investiții finanțate din fonduri publice cu modificările și completările ulterioare

 - prevederile art.2 alin.(2), art.41 alin.(5), art.50 alim.(4), art.58, art.59, art.61, art.62 și art. 70 din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare,

 - prevederile art. 1,2,4-7, alin.(13) din Legea nr.52/2003 privind transparența decizională în administrația publică, republicată, cu modificările și completările ulterioare,

 - proiectul de hotărâre înregistrat cu nr. 5690/13.12.2024 al Primarului Comunei Alexandru Odobescu, județul Călărași

 - referatul de aprobare nr.5689/13.12.2024 al Primarului Comunei Alexandru Odobescu, județul Călărași

- raportul înregistrat cu nr. 5691/13.12.2024 al Compartimentului achiziții publice și proiecte

**Consiliul Local al Comunei Alexandru Odobescu, județul Călărași.**

**H O T A R A S T E:**

**Art. 1. –** Se aprobă **participarea** la **Programul** privind creșterea eficienței energetice a infrastructurii de iluminat public cu investiția **„Modernizarea și extinderea sistemului de iluminat public în Comuna Alexandru Odobescu, județul Călărași”**, denumit în continuare Proiectul.

**Art. 2.** – Se aprobă Documentația de Avizare a Lucrărilor de Intervenții (DALI) și indicatorii tehnico-economici pentru obiectivul de investiții **„Modernizarea și extinderea sistemului de iluminat public în Comuna Alexandru Odobescu, județul Călărași”**, denumit în continuare Proiectul.

**Art. 3.** – Se aprobă asigurarea și susținerea cheltuielilor necesare implementării proiectului **„Modernizarea și extinderea sistemului de iluminat public în Comuna Alexandru Odobescu, județul Călărași”** care nu sunt finanțate de AFM.

**Art. 4.** - Angajamentul privind întocmirea documentației de achiziție publică, organizarea și derularea procedurii de achiziție publică și realizarea lucrărilor în conformitate cu prevederile legale în vigoare privind achizițiile publice pentru obiectivul de investiții **„Modernizarea și extinderea sistemului de iluminat public în Comuna Alexandru Odobescu, județul Călărași”**, denumit în continuare Proiectul, este în sarcina Comunei Alexandru Odobescu, județul Călărași.

**Art. 5.** - Numărul locuitorilor, precum și caracteristicile tehnice ale Proiectului, sunt cuprinse în anexa , care este parte integrantă din prezenta hotărâre.

**Art. 6. – (1)** Reprezentantul legal al comunei este, potrivit legii, primarul acesteia, în dubla sa calitate și de ordonator principal de credite al comunei.

 **(2)** Se aprobă contractarea finanțării și persoana desemnată să reprezinte Comuna Alexandru Odobescu, județul Călărași, în relația cu Administrația Fondului pentru Mediu, privind contractarea și derularea proiectului este domnul viceprimar cu atribuții de Primar – EREMIA NICOLAE.

**Art. 7. -**Aducerea la îndeplinire a prezentei hotărâri se asigură de către primarul comunei Alexandru Odobescu, județul Călărași.

**Art. 8. -** Prezenta hotărâre se comunică, prin intermediul secretarului comunei Comuna Alexandru Odobescu, județul Călărași, în termenul prevăzut de lege, primarului comunei Comuna Alexandru Odobescu, județul Călărași, și prefectului județului Călărași și se aduce la cunoștință publică prin afișarea la sediul primăriei, precum și pe pagina de internet www.primariaodobescu.ro

**Președinte ședință, Contrasemnează Secretar general,**  Sultan Anca-Daniela Ilie Doinita

Nr. 99

Adoptată la comuna Alexandru Odobescu Astăzi 13.12.2024

Adoptată cu 11 voturi pentru , împotrivă nu, abțineri nu